विधि-व्यवस्था को दुरूस्त रखने व विकास को गति देने को लेकर सांसद अजय निषाद शुक्रवार को नये जिलाधिकारी मो.सोहैल व एसएसपी हरप्रीत कौर से मिले। इनके साथ भाजपा नेता प्रवीण सिंह और औराई प्रखंड मुखिया संघ के अधय्क्ष एवं उनके साथ आधा दर्जन मुखिया भी शामिल रहे। सांसद निषाद ने बताया कि जिलाधिकारी ने विकास की गति तेज करने के लिए आपकी सरकार, आपके द्वार कार्यक्रम को प्रखंड से लेकर पंचायत स्तर पर अभियान के तरह आयोजित करने पर बल दिया। जहां पर शिविर होगी वहीं पर आन लाइन समस्या का निदान होगा। ग्राम स्वराज अभियान के साथ-साथ मुख्यमंत्री सात निश्चय की का लक्ष्य शत प्रतिशत लक्ष्य हासिल किया जायेगा। साथ ही भूमि अधिग्रहण सहित सभी लटके या लटकाए गये काम को प्राथमिकता में रख करवाई की जाएगी।